ব্রিগেড মঞ্চ থেকে মোদী-মমতার সারদা সমঝোতা নিয়ে তোপ দেগেছিল  CPM।  আজ পাল্টা CPM- কংগ্রেস সমঝোতার অভিযোগ তুললেন  কেন্দ্রীয় প্রতিমন্ত্রী বাবুল সুপ্রিয়। তাঁর দাবি,  কংগ্রেসের হাত ধরতে চাইছে CPM। আর সেদিক থেকে নজর ঘোরাতেই সারদা ইস্যু নিয়ে সরব CPM নেতারা।
 ওয়েব ডেস্ক: ব্রিগেড মঞ্চ থেকে মোদী-মমতার সারদা সমঝোতা নিয়ে তোপ দেগেছিল  CPM।  আজ পাল্টা CPM- কংগ্রেস সমঝোতার অভিযোগ তুললেন  কেন্দ্রীয় প্রতিমন্ত্রী বাবুল সুপ্রিয়। তাঁর দাবি,  কংগ্রেসের হাত ধরতে চাইছে CPM। আর সেদিক থেকে নজর ঘোরাতেই সারদা ইস্যু নিয়ে সরব CPM নেতারা। ব্রিগেড ম়ঞ্চে CPM-র নিশানায় ছিল  তৃণমূল-বিজেপি। রাজ্য ও কেন্দ্রের দুই শাসকদলের মধ্যে গাঁটছড়ার অভিযোগ তোলেন দলের নেতারা। চব্বিশ ঘণ্টার মধ্যেই প্রত্যাঘাত এল গেরুয়া শিবির থেকে। কংগ্রেসের সঙ্গে বামেদের সমঝোতা সম্ভাবনাকে পাল্টা টার্গেট করলেন বিজেপি নেতা সিদ্ধার্থনাথ সিং। তাঁর যুক্তি, জাতীয় রাজনীতিতে অপ্রসাঙ্গিক হয়ে পড়া CPM, অস্তিত্ব টেঁকাতে কংগ্রেসের ধরতে চাইছে। কলকাতায় বসে সুর আরও চড়ালেন কেন্দ্রীয় প্রতিমন্ত্রী বাবুল সুপ্রিয়। একযোগে নিশানা করলেন সিপিএম-তৃণমূলকে। ব্রিগেড মঞ্চ থেকে সারদা ইস্যুতে মোদী-মমতা সমঝোতার অভিযোগ তুলেছিল CPM। পাল্টা জবাব দিলেন বাবুল সুপ্রিয়। বিজেপি সঙ্গে মাখামাখি প্রসঙ্গ ওঠায় কিছুটা  ডিফেন্সিভ মোডে তৃণমূলও। বছর ঘুরলেই বিধানসভা ভোট। বিভিন্ন শিবিরে শুরু হয়ে  রাজনৈতিক জোটের জল্পনাও। কিন্তু, আগেভাগে আঁতাঁতের কালি গায়ে লাগুক চাইছে না কোনও শিবিরই। জনতার দরবারে স্বচ্ছ ভাবমূর্তি ধরে বজায় রাখাই এখন একমাত্র টার্গেট। আর সেই চেষ্টাতেই অভিযোগ পাল্টা অভিযোগে সরগরম রাজনৈতিক মহল।